ಮಾಜಿ ಪ್ರಿಯಕರನ ಮೇಲೆ ಯುವತಿಯಿಂದ ಆ್ಯಸಿಡ್ ದಾಳಿ

-ಪೋಷಕರು ತೋರಿಸಿದ ಹುಡ್ಗಿ ಜೊತೆ ಮದ್ವೆ
-ಮೂರು ವರ್ಷ ರಿಲೇಶನ್‍ಶಿಪ್

ಹೈದರಾಬಾದ್: ತನಗೆ ಮೋಸ ಮಾಡಿ ಮದುವೆಯಾಗಿದ್ದ ಮಾಜಿ ಪ್ರಿಯಕರ ಮೇಲೆ ಯುವತಿ ಆ್ಯಸಿಡ್ ದಾಳಿ ನಡೆಸಿರುವ ಘಟನೆ ಆಂಧ್ರಪ್ರದೇಶದ ಕರ್ನೂಲ್ ಜಿಲ್ಲೆಯಲ್ಲಿ ನಡೆದಿದೆ.

ನಾಗೇಂದ್ರ ಆ್ಯಸಿಡ್ ದಾಳಿಗೆ ಒಳಗಾದ ಯುವಕ. ನಾಗೇಂದ್ರ ಮತ್ತು ನಾನು ಕಳೆದ ಮೂರು ವರ್ಷಗಳಿಂದ ಒಬ್ಬರನ್ನೊಬ್ಬರು ಪ್ರೀತಿಸುತ್ತಿದ್ದೇವು. ಮದುವೆ ಮಾಡಿಕೊಳ್ಳಲು ನಿರ್ಧರಿಲಾಗದ್ದರಿಂದ ಅವನ ಜೊತೆ ರಿಲೇಶನ್‍ಶಿಪ್ ನಲ್ಲಿದ್ದೆ. ಇಬ್ಬರ ಮದುವೆಗೆ ಪೋಷಕರು ವಿರೋಧ ವ್ಯಕ್ತಪಡಿಸಿದ್ದರು. ಹಾಗಾಗಿ ನಾಗೇಂದ್ರ ಕಳೆದ ತಿಂಗಳು ಲಕ್ಷ್ಮಿ ಎಂಬಾಕೆ ಜೊತೆ ಮದುವೆಯಾಗಿದ್ದಾನೆ ಎಂದು ಯುವತಿ ಹೇಳಿದ್ದಾಳೆ.

ನಾಗೇಂದ್ರ ನನ್ನನ್ನು ಪ್ರೀತಿಸಿ, ಬೇರೊಬ್ಬರನ್ನ ಮದ್ವೆಯಾಗಿದ್ದರಿಂದ ಅವನ ಮೇಲೆ ಆ್ಯಸಿಡ್ ಎರೆಚಿದೆ. ಇನ್ನು ನಾಗೇಂದ್ರನನ್ನ ನಂದ ದಯಾಳ್ ಆಸ್ಪತ್ರೆಗೆ ದಾಖಲಿಸಿ ಚಿಕಿತ್ಸೆ ಕೊಡಿಸಲಾಗುತ್ತಿದೆ. ಪೊಲೀಸರ ಮುಂದೆ ಹೇಳಿಕೆ ದಾಖಲಿಸಿರುವ ನಾಗೇಂದ್ರ, ಆಕೆಯ ಬಳಿ ಚರ್ಚಿಸಿ ನಾನು ಲಕ್ಷ್ಮಿಯನ್ನ ಮದುವೆಯಾಗಿರೋದಾಗಿ ತಿಳಿಸಿದ್ದಾನೆ.

ಇಬ್ಬರು ಪರಸ್ಪರ ಮಾತನಾಡಿ ಬ್ರೇಕಪ್ ಮಾಡಿಕೊಳ್ಳಲಾಗಿತ್ತು. ಬ್ರೇಕಪ್ ಮಾಡಿಕೊಂಡಿದ್ದರಿಂದ ಆಕೆ ನನ್ನಿಂದ ಹಣ ಸಹ ಪಡೆದುಕೊಂಡಿದ್ದಾಳೆ. ಇದು ನನ್ನ ಮೇಲೆ ಎರಡನೇ ಬಾರಿ ಆ್ಯಸಿಡ್ ದಾಳಿ ನಡೆಯುತ್ತಿರೋದು ನಾಗೇಂದ್ರ ಆರೋಪಿಸಿದ್ದಾನೆ.